**ԱՄՓՈՓԱԹԵՐԹ**

**«ԽԵԼԱՄԻՏ ՀԱՐՄԱՐԵՑՈՒՄՆԵՐ ԱՊԱՀՈՎԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ առողջապահության նախարարության** | 22.02.2022 թ. |
| N ԱԱ/02.2/3836-2022 |
| Դիտողություններ և առաջարկություններ չկան | Ընդունվել է ի գիտություն: |
| **2. ՀՀ կրթության, գիտության, մշակույթի և սպորտի նախարարություն** | 25.02.2022 թ. |
| N 01/21/4129-2022 |
| 1. Հավելված 1-ում՝  2-րդ կետի 7-րդ ենթակետում «, տղաների և աղջիկների», քանի որ կարգը կարող է կիրարկվել նաև անչափահաս՝ մինչև 18 տարեկան շահառուների համար։ | Արդարադատության նախարարության առաջարկով խելամիտ հարմարեցումների ապահովման սկզբունքներին առնչվող դրույթները հանվել են։ |
| 2. Հավելված 1-ում՝ 3-րդ կետում նշված բարձր տեխնոլոգիական լուծումներ պահանջող հարմարեցումների համար կպահանջվեն ֆինանսական մեծ ներդրումներ։ Առաջարկվում է կցել ֆինանսական հաշվարկները։ | Ընդունվել է մասնակի։ Նախագիծը լրացվել է նոր՝ 2-րդ և 3-րդ կետերով՝ սահմանելով ֆինանսավորման աղբյուրները։ Խելամիտ հարմարեցումները անհատական մոտեցում են պահանջում կախված անձի անհատական կարիքից, հարմարեցման նպատակից, բնույթից և այլ գործոններից։ Միաժամանակ, հնարավոր չէ կանխատեսել կրթական հաստատություններ դիմող և ընդունվող կամ աշխատանքի ընդունվելու համար դիմող հաշմանդամություն ունեցող անձանց թիվը, հետևաբար հնարավոր չէ կանխատեսել և կատարել համապատասխան հաշվարկներ։ Նախագծով սահմանվել է, որ պետական մարմինների դեպքում խելամիտ հարմարեցումների համար ֆինանսավորումը կարող է ապահովվել տվյալ տարվա պետական բյուջեով տվյալ գերատեսչությանը հատկացված ֆինանսական վերաբաշխումների միջոցով, ինչպես նաև օրենքով չարգելված այլ աղբյուրների հաշվին։ Իսկ հանրակրթական ուսումնական հաստատություններում խելամիտ հարմարեցման ֆինանսավորման հարցը կարգավորված է օրենքով։ |
| 1. Հավելված 1-ում՝   4-րդ կետի (ներկայիս 3) «2․գ» ենթակետի՝ «ուսումնական հաստատությունն ավարտելու գործընթացին մյուսների հետ հավասար հնարավորություններ ունենալով մասնակցելու» ձևակերպումը հանել, քանի որ սովորողի ուսումնառությունը մեկ ամբողջական շղթա է, և ընթացքն ու ավարտը տարանջատելու անհրաժեշտություն չկա։ Նույն տրամաբանությունից ելնելով, վերանայել նաև 5-րդ կետի 4-րդ և 5-րդ ենթակետերը (ներկայիս 4-րդ կետի 3 ենթակետ)՝ միավորելով դրանք։ | Ընդունվել է: 3-րդ կետի «2․գ» ենթակետում նշված բառերը հանվել են, իսկ 4-րդ կետի նշված ենթակետերը միավորվել են: |
| 1. Հավելված 1-ում՝   Առաջարկվում է 6-րդ կետի 6-րդ ենթակետը տարանջատել՝ կրթությանը և աշխատանքին վերաբերող ձևակերպումները, իսկ նույն ենթակետի երկրորդ պարբերությունը՝ շարադրել որպես առանձին անթակետ, | Ընդունվել է: Հետագա քննարկումների արդյունքում կետը հանվել է: |
| 1. Հավելված 1-ում՝   8-րդ և 9-րդ (ներկայիս 7 և 8) կետերում նշվում է «խելամիտ հարմարեցումներ տրամադրելու պարտականություն կրող անձ» հասկացությունը, իսկ փաստաթղթի հաջորդ հատվածներում նշվում է նաև «խելամիտ հարմարեցումներ ապահովելու պարտականություն կրող անձ» հասկացությունը։ Առաջարկվում է հստակեցնել՝ արդյո՞ք դրանք նույն անձինք են, | Ընդունվել է։ Խմբագրվել է: Ամբողջ նախագծում կիրառվում է «խելամիտ հարմարեցումներ ապահովելու պարտականություն կրող անձ» հասկացությունը։ |
| 1. Հավելված 1-ում՝   25-րդ (ներկայիս 24) կետում նշվում է «ներառման և մատչելիության համար պատասխանատու անձ»։ Առաջարկվում է իրավական ակտով սահմանել այդ անձանց շրջանակը, | Ընդունվել է։ Հավելվածից հանվել է «գործատուի մոտ կամ ուսումնական հաստատությունում, առկայության դեպքում, ներառման և մատչելիության համար պատասխանատու աշխատող» բառերը։ |
| 1. Հավելված 1-ում՝   27-րդ (ներկայիս 24) կետում խմբագրել՝ «խելամիտ հարմարեցումներ ապահովելու պարտականություն կրող անձի», | Ընդունվել է: |
| 1. Հավելված 1-ում՝   29-րդ (ներկայիս 24) կետում հստակեցնել «պարտականություն կրող անձը» հասկացությունը, | Ընդունվել է: «պարտականություն կրող անձը» բառերից առաջ լրացվել են «խելամիտ հարմարեցումներ ապահովելու» բառերը։ |
| 1. Հավելված 1-ում՝   37-րդ կետում տարանջատել՝ կրթությանը և աշխատանքին վերաբերող ձևակերպումները, հաշվի առնելով 6-րդ կետի վերաբերյալ արդեն իսկ արված առաջարկությունը, | Հետագա քննարկումների արդյունքում կետը հանվել է: |
| 1. Հավելված 1-ում՝   41-րդ (ներկայիս 35) կետում խմբագրել՝ «իրականացվում է»: | Ընդունվել է: |
| 10․Փաստաթղթում որևէ կերպ անդրադարձ չի արվել բնակության վայրում ֆիզիկական հարմարեցումների խնդրին (օր. բնակարան հասնելու համար անհրաժեշտ է թեքահարթակ կամ վերելակ): Ինչպես նաև անհրաժեշտ ենք համարում կարգով սահմանել խելամիտ հարմարեցումների ցանկը և տեսակները՝ ըստ պատասխանատուների։ | Չի ընդունվել։ Համաձայն «Հաշմանդամություն ունեցող անձանց իրավունքների մասին» օրենքի 20-րդ հոդվածի խելամիտ հարամարեցումների ապահովումը նախատեսվում է աշխատավայրում կամ ուսումնական հաստատությունում: Միաժամանակ, խելամիտ հարմարեցումների ապահովումը վերաբերում է բոլոր կրթական հաստատություններին և գործատուներին՝ անկախ կազմակերպաիրավական ձևից: |
| **3. Երևանի քաղաքապետարան** | 02.03.2022 թ. |
| N 01/07-22329 |
| Դիտողություններ և առաջարկություններ չկան: | Ընդունվել է ի գիտություն: |
|  | 05.04.2022 թ. թիվ ՄՆ//8905-2022 գրությամբ նախագիծը ուղարկվել է Երևանի քաղաքապետարան, սակայն դեռևս կարծիք չեն ներկայացրել: |
| **4. ՀՀ ֆինանսների նախարարություն** | 07.03.2022 թ |
| N 01/8-3/3691-2022 |
| 1. Ուսումնասիրելով Ձեր 17.02.2022թ. N ՄՆ//4073-2022 գրությամբ ներկայացված «Խելամիտ հարմարեցումներ ապահովելու կարգը սահմանելու մասին» ՀՀ կառավարության որոշման նախագիծը (այսուհետ` Նախագիծ), որով նախատեսվում է հստակեցնել հաշմանդամություն ունեցող անձանց՝ աշխատավայրում և ուսումնական հաստատությունում խելամիտ հարմարեցումների իրավունքի ապահովման կարգը, հաշմանդամություն ունեցող անձանց և խելամիտ հարմարեցման պարտականությունը կրող անձանց համար պարտականությունների շրջանակը և մեխանիզմները՝ ներկայացնելով երաշխիքներ հաշմանդամություն ունեցող անձանց խտրականությունից պաշտպանության նպատակով, հայտնում ենք, որ Նախագծի ընդունումը կարող է հանգեցնել ՀՀ պետական բյուջեից լրացուցիչ ծախսերի հատկացման անհրաժեշտության, որի ֆինանսավորման աղբյուրի և չափի վերաբերյալ համապատասխան տեղեկատվությունը բացակայում է: | Ընդունվել է մասնակի։ Նախագիծը լրացվել է նոր՝ 2-րդ և 3-րդ կետերով՝ սահմանելով ֆինանսավորման աղբյուրներ։ Խելամիտ հարմարեցումները անհատական մոտեցում են պահանջում կախված հաշմանդամության տեսակից (հենաշարժական, տեսողական և այլ խնդիրներով)։ Միաժամանակ, հնարավոր չէ կանխատեսել կրթական հաստատություններ դիմող և ընդունվող կամ աշխատանքի ընդունվելու համար դիմող հաշմանդամություն ունեցող անձանց թիվը, հետևաբար հնարավոր չէ կանխատեսել և կատարել համապատասխան հաշվարկներ։ Նախագծով սահմանվել է, որ խելամիտ հարմարեցումների համար ֆինանսավորումն ապահովել տվյալ տարվա պետական բյուջեով տվյալ գերատեսչությանը հատկացված ֆինանսական վերաբաշխումների միջոցով, ինչպես նաև օրենքով չարգելված այլ աղբյուրների հաշվին։ Իսկ հանրակրթական ուսումնական հաստատություններում խելամիտ հարմարեցման ֆինանսավորման հարցը կարգավորված է օրենքով։ |
| **5. ՀՀ էկոնոմիկայի նախարարություն** | 04.03.2022 թ. |
| N 01/2967-2022 |
| Դիտողություններ և առաջարկություններ չկան: | Ընդունվել է ի գիտություն: |
| **6. Քաղաքաշինության կոմիտե** | 14.03.2022 թ. |
| N 01/14.2/1803-2022 |
| Հաշվի առնելով այն հանգամանքը, որ «խելամիտ հարմարեցումներ» եզրույթի ներքո դիտարկվող միջոցառումները տարաբնույթ են և անմիջականորեն կապված են քաղաքաշինության բնագավառում գործող նորմատիվ պահանջների հետ, առաջարկվում է.  1. Նախագծով սահմանել «խելամիտ հարմարեցումներ» եզրույթ՝ հետևյալ բովանդակությամբ. <Մարդու իրավունքների միջազգային հայտարարագրով ճանաչված իրավունքների ամրապնդմանը նպաստող և պահպանող, հաշմանդամություն ունեցող անձանց համար քաղաքաշինական, ֆիզիկական, սոցիալական, տնտեսական և մշակութային միջավայրի մատչելիությունն ապահովող միջոցառումների համալիր, տեխնիկական, տեխնոլոգիական և պարզ (ոչ տեխնոլոգիական բնույթի) լուծումների համախումբ>, | Չի ընդունվել: «Խելամիտ հարմարեցումներ» եզրույթը սահմանված է «Հաշմանդամություն ունեցող անձանց իրավունքների մասին» օրենքով:  Անհարկի կրկնություններից խուսափելու նպատակով հետագա քննարկումների արդյունքում եզրույթը նախագծից հանվել է: |
| 2. Նախագծի հավելված N 1-ի 3-րդ (ներկայիս 2) կետի 2-րդ և 3-րդ ենթակետերը միավորել և շարադրել հետևյալ բովանդակությամբ. <Տեխնիկական և տեխնոլոգիական լուծումներ պահանջող հարմարեցումներ՝ քաղաքաշինության բնագավառում գործող նորմատիվ պահանջների և հաստատված նախագծային լուծումների համաձայն սահմանված միջոցառումների համալիր>, | Չի ընդունվել: Խելամիտ հարմարեցումները չեն սահմանափակվում միայն քաղաքաշինական նորմերով։ |
| 3. Նախագծի բովանդակային մասում կատարել համապատասխան լրացումներ և փոփոխություններ հաշվի առնելով վերը նշված դիտարկումները: | Չի ընդունվել: Տե´ս վերոնշյալ հիմնավորումը: |
| **7. Արդարադատության նախարարություն** | 18․03․2022 |
| N 01/27.4/11571-2022 |
| 1. Ներկայացված «Խելամիտ հարմարեցումներ ապահովելու կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարվում Հայաստանի Հանրապետության վարչապետի 2021 թվականի նոյեմբերի 19-ի N 1317-Ա որոշման հավելվածի 8-րդ կետին:  Այս առումով, հարկ ենք համարում անդրադառնալ հետևյալ իրավական կարգավորումներին.  «Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթների համաձայն՝ *ենթաօրենսդրական նորմատիվ իրավական ակտը ունենում է նախաբան, որում նշվում է* ***օրենսդրական իրավական ակտի*** *հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված* ***լիազորող նորմեր****:*  Հայաստանի Հանրապետության Սահմանադրության 6-րդ հոդվածի 2-րդ մասի համաձայն՝*Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են* ***օրենքով լիազորվել ընդունելու ենթաօրենսդրական նորմատիվ իրավական ակտեր****:*  Տվյալ դեպքում, Նախագծի նախաբանում հղում է կատարված անհատական բնույթի իրավական ակտին, մինչդեռ «Նորմատիվ իրավական ակտերի մասին» օրենքի 13-րդ հոդվածի 1-ին մասի կարգավորումից բխում է, *որ ենթաօրենսդրական նորմատիվ իրավական ակտի նախաբանում պետք է հղում կատարել* ***լիազորող օրենսդրական իրավական ակտի դրույթներին:***  Ելնելով վերոգրյալից՝ Նախագծի նախաբանն անհրաժեշտ է վերանայել՝ նկատի ունենալով Հայաստանի Հանրապետության Սահմանադրության և «Նորմատիվ իրավական ակտերի մասին» օրենքի վերոնշյալ պահանջները: | Ընդունվել է։ Նախաբանը խմբագրվել է։ |
| 2. Նախագծի 2-րդ կետով նախատեսվում է հանձնարարականներ տալ տեղական ինքնակառավարման մարմիններին, մինչդեռ անհրաժեշտ է նկատի ունենալ, որ դրանք օրենքով ինքնավար մարմիններ և հանձնարարականներ տրվել չի կարող՝ հիմք ընդունելով Հայաստանի Հանրապետության կառավարության 2021 թվականի փետրվարի 25-ի N 252-Լ որոշման դրույթները: | Ընդունվել է։ Կետը խմբագրվել է։ «տեղական ինքնակառավարման մարմիններին» բառերից հետո լրացվել է «առաջարկությամբ» բառը։ |
| 3. Նախագծի 1-ին կետով հաստատվող հավելվածի (այսուհետ՝ Հավելված) 1-ին կետում «Սույն հավելվածով» բառերն առաջարկում ենք փոխարինել «Սույն կարգով» բառերով: | Ընդունվել է։ |
| 4. Հավելվածից առաջարկում ենք հանել դրա 2-րդ կետում առկա սկզբունքներին վերաբերող դրույթները՝ նկատի ունենալով, որ դրանք նախատեսված են «Հաշմանդամություն ունեցող անձանց իրավունքների մասին» օրենքի 7-րդ հոդվածում և սույն Հավելվածում նախատեսելու անհրաժեշտությունը բացակայում է: | Ընդունվել է։ Կետը հանվել է: |
| 5. Հավելվածի 5-րդ (ներկայիս՝ 4) կետի համաձայն՝ *խելամիտ հարմարեցումների համար կարող է դիմել՝ (…) 2) աշխատողը՝ աշխատանքային պայմանագրով նախատեսված պարտականությունները կատարելիս, ներառյալ փորձաշրջանի ընթացքում, աշխատավայրում ուսուցման, աշխատանքում առաջխաղացման նպատակով և այլն:*  Այս առումով, վերոնշյալ ենթակետում առաջարկում ենք «աշխատանքային պայմանագրով» բառերից հետո լրացնել «կամ պաշտոնի անձնագրով» բառերը՝ նկատի ունենալով, որ հանրային ծառայողները պաշտոնի նշանակվում են պաշտոնի նշանակելու իրավասություն ունեցող պաշտոնատար անձի կողմից, նրանց իրավունքներն ու պարտականությունները սահմանվում են պաշտոնի անձնագրով և նրանք գործատուի հետ աշխատանքային պայմանագիր չեն կնքում: | Ընդունվել է։ |
| 6. Հավելվածի 5-րդ (ներկայիս՝ 4) կետում խելամիտ հարմարեցումների համար դիմող սուբյեկտների շրջանակում անհրաժեշտ է նախատեսել նաև հաշմանդամություն ունեցող անձանց օրինական ներկայացուցիչներին՝ նկատի ունենալով «Հաշմանդամություն ունեցող անձանց իրավունքների մասին» օրենքի 20-րդ հոդվածի 1-ին մասի դրույթները, որոնց համաձայն՝ *աշխատավայրում կամ ուսումնական հաստատությունում հաշմանդամություն ունեցող անձի կամ* ***նրա օրինական ներկայացուցչի դիմումի*** *հիման վրա կատարվում է խելամիտ հարմարեցում գործատուի կամ ուսումնական հաստատության ղեկավարի (այսուհետ՝ պարտականություն կրող) հետ երկխոսության միջոցով:* | Ընդունվել է։ 4-րդ կետը խմբագրվել է։  «Անձը» բառից հետո լրացվել են «իսկ հաշմանդամություն ունեցող երեխաների դեպքում՝ օրինական ներկայացուցիչը» բառերը։ |
| 7. Հավելվածի 6-րդ (ներկայիս՝ 5) կետի համաձայն՝ *խելամիտ հարմարեցումների համար դիմող անձն իրավունք ունի՝ (…) 5) խելամիտ հարմարեցումների ապահովման մասին պայմանագրով սահմանված ժամկետում խելամիտ հարմարեցումների չապահովման դեպքում հայցել վնասների փոխհատուցում Հայաստանի Հանրապետության օրենսդրությամբ սահմանված կարգով:* Վերոնշյալ ենթակետն առաջարկում ենք խմբագրել ևխելամիտ հարմարեցումների ապահովման մասին պայմանագրով սահմանված ժամկետում խելամիտ հարմարեցումների չապահովման դեպքում ընդհանրապես նախատեսել անձի՝ իր իրավունքների պաշտպանության հայցով դատարան դիմելու իրավունքը՝ նկատի ունենալով, որ հնարավոր է անձի հիշված իրավունքը չապահովվի, բայց միևնույն ժամանակ վնաս էլ պատճառված չլինի և հետևաբար այդ դեպքերում չի կարող խոսք գնալ վնասների փոխհատուցման մասին: | Ընդունվել է։ Խմբագրվել է։ |
| 8. Հավելվածի 6-րդ կետի 5-րդ (ներկայիս՝ 5-րդ կետի 5-րդ) ենթակետում անհրաժեշտ է հստակեցնել **«օրենսդրությամբ սահմանված կարգով»** ձևակերպումը, քանի որ «Նորմատիվ իրավական ակտերի մասին» օրենքի 2-րդ հոդվածի 1-ին մասի 7-րդ կետի համաձայն՝ ***օրենսդրությունը*** *օրենսդրական և ենթաօրենսդրական նորմատիվ իրավական ակտերի ամբողջություն է:*  Հետևապես, անհրաժեշտ է հստակ նշել, թե որ իրավական ակտով սահմանված դրույթների մասին է խոսքը:  Սույն դիտողությունը վերաբերում է նաև Հավելվածի մյուս կետերում առկա համանման կարգավորումներին: | Ընդունվել է։ Նախագծի հիմնավորման մեջ հղում է տրվել Վարչական դատավարության և Քաղաքացիական օրենսգրքերին։ |
| 9. Հավելվածի 7-րդ (ներկայիս 6) կետի համաձայն՝ *խելամիտ հարմարեցումների համար դիմող անձը պարտավոր է՝ (…) 3) ողջամիտ ժամկետում վերացնել խելամիտ հարմարեցումներին պատճառված այնպիսի վնասները, որոնք օգտագործման համար ոչ պիտանի են դարձնում հարմարեցումները, որոնց հասցվել են անձի մեղքով, որը պայմանավորված չէ հարմարեցման՝ իր նպատակին համապատասխան օգտագործման հետ, և որը չի հասցվել անձից անկախ պատճառներով և հանգամանքներում: Բացառություն են կազմում այն դեպքերը, երն անձը հարմարեցումն օգտագործել է* ***անհաղթահարելի ուժի ազդեցության հետևանքով*** *իր կամ այլոց կյանքին կամ առողջությանը սպառնացող իրական կամ ենթադրյալ վտանգը կանխելու համար:*  Այս առումով, վերոնշյալ ենթակետում «անհաղթահարելի ուժի ազդեցության հետևանքով» բառերն անհրաժեշտ է փոխարինել «ծայրահեղ անհրաժեշտության պայմաններում» բառերով, քանի որ դրանում թվարկված դեպքերը վերաբերում են ծայրահեղ անհրաժեշտության ինստիտուտին՝ հիմք ընդունելով Հայաստանի Հանրապետության քաղաքացիաական օրենսգրքի 1061-րդ հոդվածի 1-ին մասի դրույթները, այն է՝ ***ծայրահեղ անհրաժեշտության****, այսինքն`* ***վնաս պատճառողին կամ այլ անձանց սպառնացող վտանգի վերացման պայմաններում*** *պատճառված վնասը, եթե այդ վտանգը տվյալ հանգամանքներում չէր կարող վերացվել այլ միջոցներով, պետք է հատուցի վնաս պատճառած անձը:*  Սույն դիտողությունը վերաբերում է նաև Հավելվածի Ձև 3-ում առկա նույնաբովանդակ կարգավորմանը: | Ընդունվել է։ Խմբագրվել է։ |
| 10. Հավելվածի 10-րդ կետի համաձայն՝ ***քաղաքաշինության կոմիտեն*** *խելամիտ հարմարեցումների ապահովման գործընթացում՝ 1) իրականացնում է խելամիտ հարմարեցումների ապահովման գործընթացի* ***մշտադիտարկում****:*  Այս առումով, վերոնշյալ կետում անհրաժեշտ է հստակ նշել այն իրավական հիմքը, համաձայն որի՝ քաղաքաշինության կոմիտեն իրավունք ունի խելամիտ հարմարեցումների ապահովման գործընթացի մշտադիտարկում իրականացնել:  Ինչպես նաև վերոնշյալ կետի 2-րդ ենթակետում անհրաժեշտ է նշել, թե Քաղաքաշինության կոմիտեն որտեղ է հրապարակում համապատասխան ուղեցույցները և ում է տրամադրում կրթական և մեթոդական աջակցություն: | Ընդունվել է։ Կետը հանվել է։ |
| 11. Հավելվածի 12-րդ (ներկայիս՝ 10-րդ) կետում անհրաժեշտ է հստակեցնել, թե հաշմանդամություն ունեցող անձինք կամ նրանց օրինական ներկայացուցիչները ինչ եղանակով են դիմում ներկայացնում:  Սույն դիտողությունը վերաբերում է նաև Հավելվածի մյուս կետերում առկա համանման կարգավորումներին: | Ընդունվել է։ Սահմանվել է դիմումը գրավոր ներկայացնելու պահանջ։ |
| 12. Հավելվածի 15-րդ (ներկայիս՝ 13-րդ) կետում անհրաժեշտ է հստակ նշել, թե որ պահից է սկսվելու հաշվվել սահմանված յոթնօրյա ժամկետը: | Ընդունվել է։ Խմբագրվել է։ |
| 13. Հավելվածի 16-րդ (ներկայիս՝ 14-րդ) կետում հարկավոր է հստակ նշել, թե ինտերակտիվ երկխոսության ավարտից հետո ինչ ժամկետում է հարմարեցումներ ապահովելու պարտականություն կրող անձը որոշում կայացնում հարմարեցումների տրամադրումը մերժելու մասին:  Սույն դիտողությունը վերաբերում է նաև Հավելվածի 35-րդ (ներկայիս՝ 34-րդ) կետում առկա նույնաբովանդակ կարգավորմանը: | Ընդունվել է։ Խմբագրվել է։ Սահմանվել է 2 աշխատանքային օր։  29-րդ կետում սահմանվել է ժամկետ՝ ինտերակտիվ երկխոսության ավարտից հետո 2 աշխատանքային օրվա ընթացքում։ |
| 14. Հավելվածի 23-րդ կետում անհրաժեշտ է հստակեցնել, թե ում կողմից և որտեղ է արձանագրվում ինտերակտիվ երկխոսության ընթացքը: | Հետագա քննարկումների արդյունքում ինտերակտիվ երկխոսության ընթացքի ձայնագրելուն առնչվող դրույթները հանվել են, հաշվի առնելով, որ երկխոսության արդյունքում կնքվելու է պայմանագիր, որտեղ տեղ են գտնելու համաձայնության եկած բոլոր կետերը։ |
| 15. Հավելվածի 24-րդ (ներկայիս՝ 20-րդ) կետի համաձայն՝ *կողմերը պետք է ջանք գործադրեն, որպեսզի ինտերակտիվ երկխոսության գործընթացը տևի հնարավորինս կարճ՝ ոչ ավելի, քան 30 օր:*  Վերոնշյալ կետում անհրաժեշտ է հստակ նշել, թե որ պահից է սկսվելու հաշվվել սահմանված 30-օրյա ժամկետը՝ ինտերակտիվ երկխոսության վերաբերյալ որոշման կայացմա՞ն, թե՞ դրա մեկնարկման պահից: | Ընդունվել է։ Պահանջը սահմանվել է ինտերակտիվ երկխոսության վերաբերյալ մեկնարկման պահից սկսած։ |
| 16. Հավելվածի 25-րդ (ներկայիս՝ 21-րդ) կետում անհրաժեշտ է հստակ նշել, թե ում կողմից է ընտրվում խելամիտ հարմարեցումը այն դեպքերում, երբ կան դրանց մի քանի հնարավոր տարբերակներ և տարբերակներից մեկը նվազ ծախսատար է, նվազ ջանք է պահանջում և պահպանումն ու սպասարկումն էականորեն առավել դյուրին է: | Ընդունվել է։ Խմբագրվել է։ |
| 17. Հավելվածի 5-րդ գլխում առկա են անհարկի բեռի գնահատմանը, առկայության հիմնավորմանը վերաբերող կարգավորումներ:  Այս առումով, անհրաժեշտ ենք համարում անդրադառնալ հետևյալ կարգավորմանը.  «Հաշմանդամություն ունեցող անձանց իրավունքների մասին» օրենքի 20-րդ հոդվածի 4-րդ մասի համաձայն՝ *պարտականություն կրողը* ***կարող է մերժել******խելամիտ հարմարեցումների տրամադրումը****, չառաջացնելով հաշմանդամության հիմքով խտրականություն, եթե* ***հիմնավորում է****, որ այն* ***իրագործելի չէ*** *(իրավական և (կամ) գործնական տեսանկյուններից),* ***համապատասխան չէ*** *(խելամիտ հարմարեցումը չի համապատասխանում նպատակին կամ անհրաժեշտ չէ), օգտագործված միջոցների (ժամանակի, արժեքի, տևողության և ազդեցության) առումով անհամաչափ է կամ առաջացնում է անհարկի բեռ:*  Հետևաբար, հիմք ընդունելով վերոգրյալ իրավակարգավորումը, առաջարկում ենք Հավելվածի 5-րդ գլխի վերնագիրը խմբագրել, ինչպես նաև այդ գլխում նախատեսել խելամիտ հարմարեցումների տրամադրումը մերժելու մյուս հիմքերի գնահատմանը, առկայության հիմնավորմանը վերաբերյալ դրույթներ ևս: | Ընդունվել է։ 5-րդ գլխի վերնագիրը և 23-24-րդ կետերը խմբագրվել են։ |
| 18. Հավելվածի 36-րդ (ներկայիս՝ 30) կետում «համաձայնագիր» բառն առաջարկում ենք փոխարինել «պայմանագիրը փոփոխելու մասին համաձայնագիր» բառերով՝ տարընկալումներից խուսափելու համար: | Ընդունվել է։ |
| 19. Հավելվածում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները: | Ընդունվել է։ Խմբագրվել է։ |
| 20. Հավելվածի մի շարք կետերում առկա են խելամիտ հարմարեցումներ ապահովելու պարտականություն կրող անձանց պարտականությունների վերաբերյալ դրույթներ:  Այս առումով, առաջարկում ենք պարզաբանել՝ արդյո՞ք Հավելվածում սահմանված պարտականությունների չկատարումը կամ ոչ պատշաճ կատարումը առաջացնելու է որոշակի իրավական հետևանքներ, թե՞ ոչ: | Ընդունվել է։ Համաձայն արդարադատության նախարարության առաջարկների՝ հավելվածի 5-րդ կետի 5-րդ ենթակետով սահմանվել է, որ խելամիտ հարմարեցումներ չապահովելու դեպքում իրավունքը կրողը կարող է հայցով դիմել դատարան։ Միաժամանակ, հարցը կարգավորված է կարգի 15-16-րդ կետերով։ |
| 21. Հավելվածի Ձև 1-ում «հասցե» բառից առաջ առաջարկում ենք լրացնել «հաշվառման» բառը՝ նկատի ունենալով «Բնակչության պետական ռեգիստրի մասին» օրենքի կարգավորումները:  Սույն դիտողությունը վերաբերում է նաև Հավելվածի Ձև 3-ի (ներկայիս Ձև 2) 7-րդ գլխում առկա նույնական կարգավորմանը:  Ինչպես նաև Հավելվածի Ձև 1-ում անհրաժեշտ է հստակ նշել, թե խելամիտ հարմարեցումներ ապահովելու դիմումին կից ինչպիսի փաստաթղթեր են ներկայացվում: | Ընդունվել է։ Խմբագրվել է։ |
| 22. Հավելվածի Ձև 2-ում «հոդվածի հիմքով» բառերն անհրաժեշտ է փոխարինել «կետի հիմքով», բառերով քանի որ Հայաստանի Հանրապետության կառավարության որոշումը չի կարող ունենալ հոդվածներ՝ հաշվի առնելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները, այն է՝ *ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող* ***կետերի*** *տեսքով:*  Հարկ է նկատի ունենալ նաև, որ Ձև 2-ում կրկնվում է 1-ին կետի համարակալումը, ինչն անհրաժեշտ է շտկել:  Ինչպես նաև անհրաժեշտ է Ձև 2-ի վերաբերյալ հղում կատարել Հավելվածի 30-րդ (ներկայիս 27) կետում՝ նկատի ունենալով «Նորմատիվ իրավական ակտերի մասին» օրենքի 13-րդ հոդվածի 9-րդ մասի պահանջը, որի համաձայն՝ *նորմատիվ իրավական ակտով հաստատվող կանոնները, կանոնադրությունները, կարգերը, ցանկերը, աղյուսակները և այլն ամրագրվում են (կամ ձևակերպվում են) նորմատիվ իրավական ակտի անբաժանելի մաս համարվող հավելվածների ձևով: Հավելվածներն առանց տվյալ նորմատիվ իրավական ակտի իրավաբանական ուժ չունեն: Նորմատիվ իրավական ակտի համապատասխան* ***մասերը հղում են պարունակում այդ հավելվածներին:*** | Վարչապետի աշխատակազմի սոցիալական հարցերի վարչության հետ հետագա քննարկումների արդյունքում Ձև 2-ը հանվել է։ |
| 23. Հավելվածի Ձև 3-ի (ներկայիս Ձև 2) խելամիտ հարմարեցումների ապահովման օրինակելի պայմանագրի մեջ անհրաժեշտ է նախատեսել նաև խելամիտ հարմարեցումներ ապահովելու պարտականություն կրող անձանց կողմից խելամիտ հարմարեցումների ապահովման մոտավոր (հավանական) ժամկետների վերաբերյալ դրույթներ՝ հիմք ընդունելով «Հաշմանդամություն ունեցող անձանց իրավունքների մասին» օրենքի 20-րդ հոդվածի 2-րդ մասի դրույթները, այն է՝ *խելամիտ հարմարեցումների ապահովման* ***ժամկետներն ամրագրվում են*** *աշխատողի կամ ուսանողի հետ կնքվող համապատասխան* ***պայմանագրերով****:* | Ընդունվել է։ Պայամանագրի 1-ին կետը խմբագրվել է, համաձայն որի խելամիտ հարմարեցման առարկայի հետ կնշվի նաև դրա կատարման ժամկետը։ |
| 24. Հավելվածի Ձև 3-ից (ներկայիս Ձև 2) անհրաժեշտ է հանել «Օրինակելի», «որը գործում է» բառերը, իսկ 5.3-րդ կետում՝ «ոչ միտանի» բառերը փոխարինել «ոչ պիտանի» բառերով:  Ինչպես նաև անհրաժեշտ է խմբագրել Հավելվածի Ձև 3-ի (ներկայիս Ձև 2) 7-րդ գլխի վերնագրում առկա «գտնվելու վայրը» ձևակերպումը՝ նկատի ունենալով, որ պայմանագրի կողմերից մեկը ֆիզիկական անձ է: | Ընդունվել է։ Խմբագրվել է։ |
| 25. Հավելվածի Ձև 3-ի (ներկայիս Ձև 2) 3-րդ կետից հետո շարադրվող 3.1-րդ և 3.2-րդ կետերն առաջարկում ենք նախատեսել 3-րդ կետի ենթակետերի տեսքով և ըստ այդմ էլ՝ վերանայել դրանց համարակալումը՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները, որոնց համաձայն՝ *ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել* ***միայն համարակալված ենթակետերի****, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են* ***արաբական թվանշաններով****, որոնք տեքստից բաժանվում են* ***փակագծով****: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:*  Սույն դիտողությունը վերաբերում է նաև Հավելվածի Ձև 3-ի (ներկայիս Ձև 2) մյուս կետերին: | Ընդունվել է։ Խմբագրվել է։ |
| 26. Հավելվածի Ձև 3-ի (ներկայիս Ձև 2) 5.1-րդ կետում անհրաժեշտ է փոփոխել խելամիտ հարմարեցումների անհրաժեշտության վերացման մասին հայտնելու սահմանված ժամկետը, մասնավորապես՝ անհրաժեշտ է «եռօրյա» բառը փոխարինել «հնգօրյա» բառով՝ հիմք ընդունելով Հավելվածի 7-րդ (ներկայիս՝ 6) կետի 2-րդ ենթակետի դրույթները: | Ընդունվել է։ Խմբագրվել է։ Ձև 2-ի 5.1-րդ կետում «եռօյա» բառը փոխարինվել է  «5 աշխատանքային օրվա ընթացքում» բառերով։ |
| **8. e\_draft** | Ամփոփաթերթը կցվում է: |
| **9. Հայաստանի արդյունաբերողների և գործարարների միություն** | 05.04.2022 թ. |
| N 46 |
| Դիտողություններ և առաջարկություններ չկան | Ընդունվել է ի գիտություն: |
| **10. Կրթության տեսչական մարմին** | 08.04.2022 |
| N 01/02.1/262-2022 |
| Հավելվածի 4-րդ կետի 1-ին ենթակետում «թափուր աշխատատեղը զբաղեցնելու կամ դրա համար հայտարարված մրցույթին դիմած և հաղթած անձը» բառերը փոխարինել «թափուր աշխատատեղը զբաղեցնելու համար դիմած անձը» բառերով | Ընդունվել է մասնակի: 4-րդ կետը խմբագրելու արդյունքում 4-րդ կետի 1-ին ենթակետում «դիմած անձը» բառերը հանվել են։ |
| Հավելվածի 4-րդ կետի 2-րդ ենթակետում «ուսուցման» բառը փոխարինել «ուսումնառության» բառով | Ընդունվել է: Խմբագրվել է: |
| Հավելվածի 5-րդ կետի 1-ին ենթակետում որպես խելամիտ հարմարեցումների համար դիմող անձի իրավունք ներկայացված ձևակերպումը անհրաժեշտ է շարադրել այլ խմբագրությամբ՝ չհակասելով Սահմանադրության 29-րդ հոդվածի հասկացությանը (Խտրականության արգելք): | Ընդունվել է: Կետը խմբագրվել է։ |
| Հավելվածի 8-րդ կետի 1-ին ենթակետում «խտրականության չենթարկվելու իրավունքը» բառերը փոխարինել «չենթարկել խտրականության» բառերով | Ընդունվել է: Խմբագրվել է: |
| Հավելվածի 8-րդ կետի 8-րդ ենթակետում «կրթությունը» բառը փոխարինել «ուսուցումը» բառով | Վարչապետի աշխատակազմի սոցիալական հարցերի վարչության հետ հետագա քննարկումների արդյունքում «ուսուցում» բառը հանվել։ |
| Հավելվածի 13-րդ կետի 1-ին ենթակետից հանել «լինելու դեպքում» բառերը | Ընդունվել է: Խմբագրվել է: |
| Հավելվածի 16-րդ կետում «արդյունքում» բառը փոխարինել «հետևանքով» բառով։ Բացի այդ, այս կետը հակասում է ՀՀ աշխատանքային օրենսգրքի 263-րդ հոդվածին, համաձայն որի․ «Աշխատանքային վեճը․․․ աշխատողի և **գործատուի** միջև տարաձայնությունն է»: | Ընդունվել է մասնակի: «արդյունքում» բառը փոխարինվել է «հետևանքով» բառով, իսկ վարչապետի աշխատակազմի իրավաբանական վարչության առաջարկի հիմնա վրա հղումը տրվել է Հայաստանի Հանրապետության քաղաքացիական դատավարության օրենսգրքի 210-րդ հոդվածի 1-ին մասին։ |
| Հավելվածի 25-րդ (ներկայիս 24) կետի 5-րդ ենթակետում «կրթական հաստատության» բառերը փոխարինել «ուսումնական հաստատության» բառերով | Ընդունվել է: |
| **11. ՀՀ առևտրաարդյունաբերական պալատ** | 08.04.2022 |
| N 01-01/46 |
| Դիտողություններ և առաջարկություններ չկան: | Ընդունվել է ի գիտություն: |
| **12. ՀՀ շուկայի վերահսկողության տեսչական մարմին** | 08.04.2022 |
| N 01//480-2022 |
| Դիտողություններ և առաջարկություններ չկան: | Ընդունվել է ի գիտություն: |
| **13. ՀՀ ԿԱ Միջուկային անվտանգության կարգավորման կոմիտե** | 07.04.2022 |
| N 01/610/444-2022 |
| Դիտողություններ և առաջարկություններ չկան: | Ընդունվել է ի գիտություն: |
| **13. ՀՀ քաղաքաշինության, տեխնիկական և հրդեհային անվտանգության տեսչական մարմին** | 11.04.2022 |
| N ՔՏՄ/11.03/5079-22 |
| Դիտողություններ և առաջարկություններ չկան: | Ընդունվել է ի գիտություն: |
| **14. Հայաստանի Արհմիությունների կոնֆեդերացիա** | 08.04.2022 |
| N 05-01/10 |
| Դիտողություններ և առաջարկություններ չկան: | Ընդունվել է ի գիտություն: |
| **15. ՀՀ առողջապահության նախարարություն** | 11.04.2022 |
| N ԱԱ/02.2/8255-2022 |
| Դիտողություններ և առաջարկություններ չկան: | Ընդունվել է ի գիտություն: |
| **16. ՀՀ կադաստրի կոմիտե** | 12.04.2022 |
| N ՍԹ/3622-2022 |
| Դիտողություններ և առաջարկություններ չկան: | Ընդունվել է ի գիտություն: |
| **17. ՀՀ առողջապահական և աշխատանքի տեսչական մարմին** | 11.04.2022 |
| N 01/6030-2022 |
| Դիտողություններ և առաջարկություններ չկան: | Ընդունվել է ի գիտություն: |
| **18. ՀՀ սննդամթերքի անվտանգության տեսչական մարմին** | 11.04.2022 |
| N 01/06.1/2/3732-2022 |
| Դիտողություններ և առաջարկություններ չկան: | Ընդունվել է ի գիտություն: |
| Միաժամանակ, Որոշման նախագծի 2-րդ կետի 1-ին ենթակետի հետ կապված հայտնում ենք, որ Սննդամթերքի անվտանգության տեսչական մարմնի բյուջեն կազմվում է հստակ սահմանված պահպանման ծախսերի հաշվարկով, և նշված ֆինանսավորումը հնարավոր է ապահովել միայն գնումների ընթացակարգով նախատեսված մրցույթների արդյունքում առաջացած տնտեսումների հաշվին: | Ընդունվել է: Խմբագրվել է: Որոշման նախագծի 2-րդ կետի 1-ին ենթակետում լրացվել են «գնումների ընթացակարգով նախատեսված մրցույթների արդյունքում առաջացած տնտեսումների հաշվին» բառերը։ |
| **19. ՀՀ արտաքին գործերի նախարարություն** | 13.04.2022 |
| N 1111/15630-22 |
| Հավելվածի 1-ին մասի 2-րդ կետը առաջարկում ենք լրացնել հետևյալ բովանդակությամբ նոր 5 և 6 ենթակետերով.  «5) Համապետական, ինչպես նաև ՏԻՄ ընտրությունների ժամանակ, որպես ընտրատեղամաս ծառայող դպրոցներում, ուսումնական այլ հաստատություններում, մանկապարտեզներում թեքահարթակների ապահովում՝ հաշմանդամություն ունեցող անձանց համար ապահովելով հավասար հնարավորություններ՝ ընտրելու իրավունքի իրացման ապահովման նպատակով։  6) Համապետական, ինչպես նաև ՏԻՄ ընտրությունների ժամանակ բացի ուղեկցողներից, ընտրատեղամասերին տրամադրել տեսողության խնդիրներ ունեցող մարդկանց համար նախատեսված ուռուցիկ-կետային համակարգով՝ Բրայլի գրերով քվեաթերթիկներ, խոշորացույցներ։»։ Վերոնշյալ առաջարկը պայմանավորված է հաշմանդամություն ունեցող անձանց ընտրական իրավունքը լիարժեք ապահովելու նպատակով, ինչը բխում է նաև ՀՀ ընտրական օրենսգրքի 3-րդ հոդվածի 2-րդ մասի պահանջից, համաձայն որի հանրային իշխանությունները հավասար պայմաններ են ապահովում ընտրողների ընտրական իրավունքի իրականացման համար: | Չի ընդունվել: Առաջարկը չի համապատասխանում նախագծի կարգավորման նպատակին և չի բխում «Հաշմանդամություն ունեցող անձանց իրավունքների մասին» ՀՀ օրենքից մի շարք պատճառներով: Թվարկված օրինակները համապատասխանում են օրենքի՝ «մատչելիության» սահմանմանը և մատչելիության ձևեր են: Դրանք պարտադիր կերպով իրականացման ենթակա են՝ անկախ հաշմանդամություն ունեցող անձանց՝ ընտրատեղամաս ներկայանալու հանգամանքից, կարգավորվում են քաղաքաշինությանը և ընտրություններին առնչվող օրենսդրությամբ: Իսկ խելամիտ հարմարեցումները կոնկրետ անձի համար կոնկրետ փոփոխությունները և շտկումներն են:  Բացի այդ, օրենքի համաձայն, խելամիտ հարմարեցումների պահանջ նախատեսված  է այն միջավայրերում, որտեղ անձինք ենթադրվում է, որ առավել երկար ժամանակ են անցկացնում՝ ուսումնական հաստատությունում և աշխատավայրում: Մյուս միջավայրերում, որտեղ անձինք հայտնվում են կարճ ժամանակով, հնարավոր չէ կանխատեսել, ապահովել խելամիտ հարմարեցումներ բոլորի համար, ինչի պատճառով էլ մյուս բոլոր միջավայրերի դեպքում կիրառվում է մատչելիության ընդհանուր պահանջը: |
| **20. ՀՀ կրթության, գիտության, մշակույթի և սպորտի նախարարություն** | 13.04.2022 |
| N 01//8107-2022 |
| 1. Նախագծի հավելվածի 1-ին կետում լրացնել խելամիտ հարմարեցումների ապահովման սկզբունքները, քանի որ նախագծում այն բացակայում է: | Չի ընդունվել: Հավելվածի նախնական տարբերակում սահմանված են եղել սկզբունքները, սակայն կետը հանվել է արդարադատության նախարարության առաջարկության հիման վրա, քանի որ դրանք նախատեսված են «Հաշմանդամություն ունեցող անձանց իրավունքների մասին» օրենքի 7-րդ հոդվածում և սույն Հավելվածում նախատեսելու անհրաժեշտությունը բացակայում է: |
| 1. Նախագծի հավելվածի 19-րդ կետը շարադրել 21-րդ կետից հետո: | Հետագա քննարկումների արդյունքում 21-րդ կետը հանվել է։ |
| 1. Նախագծի հավելվածի 23-րդ (ներկայիս 22) կետում անհրաժեշտ է սահմանել ներառման և մատչելիության համար պատասխանատու անձանց շրջանակը: | Ընդունվել է։ Հավելվածից հանվել է «գործատուի մոտ կամ ուսումնական հաստատությունում, առկայության դեպքում, ներառման և մատչելիության համար պատասխանատու աշխատող» բառերը։ |
| 1. Նախագծի հավելվածում անհրաժեշտ է սահմանել խելամիտ հարմարեցումների ցանկը և տեսակները՝ ըստ պատասխանատուների: | Չի ընդունվել: Խելամիտ հարամարեցումների ապահովումը վերաբերում է բոլոր կրթական հաստատություններին և գործատուներին՝ անկախ կազմակերպաիրավական ձևից: Միաժամանակ, խելամիտ հարմարեցումները անհատական մոտեցում են պահանջում կախված հաշմանդամության տեսակից, խելամիտ հարմարեցման նպատակից, բնույթից և այլ գործոններից։ Ինչպես նաև, հնարավոր չէ կանխատեսել կրթական հաստատություններ դիմող և ընդունվող կամ աշխատանքի ընդունվելու համար դիմող հաշմանդամություն ունեցող անձի անհատական կարիքներին համարժեք խելամիտ հարմարեցման տեսակը, հետևաբար հնարավոր չէ կազմել համապատասխան հարմարեցումների ցանկը նախապես։ |
| **21. ՀՀ պետական եկամուտների կոմիտե** | 14.04.2022 թ. |
| N 01/3-4/25711-2022 |
| Առաջարկություններ և դիտողություններ չկան: | Ընդունվել է ի գիտություն: |
| **22. ՀՀ կադաստրի կոմիտե** | 12.04.2022 թ. |
| N ՍԹ/3622-2022 |
| Առաջարկություններ և դիտողություններ չկան: | Ընդունվել է ի գիտություն: |
| **23. ՀՀ արտակարգ իրավիճակների նախարարություն** | 14.04.2022 թ. |
| N 01/01.1/2286-2022 |
| Առաջարկություններ և դիտողություններ չկան: | Ընդունվել է ի գիտություն: |
| **24. ՀՀ պետական վերահսկողական ծառայություն** | 14.04.2022 թ. |
| N Ե/689-22 |
| 1. Նախագծի 2-րդ կետում «առաջարկությամբ՝» բառից հետո առաջարկում ենք լրացնել «պետական և» բառերը. | Չի ընդունվել: Նման լրացման դեպքում կետը կորցնում է հստակությունը: |
| 2. Նախագծով սահմանված հավելվածի Ձև 3-ում (Ձև 2)՝  1) 5-րդ կետի 1-ին ենթակետում «հնգօրյա ժամկետում» բառերն առաջարկում ենք փոխարինել «5 աշխատանքային օրվա ընթացքում» բառերով՝ ժամկետների հաշվարկման միասնական մոտեցման նպատակով (օրինակ՝ Նախագծի հավելվածի 6-րդ կետի 2-րդ ենթակետ).  2) 6-րդ կետի 5-րդ ենթակետում «կետով» բառն առաջարկում ենք փոխարինել «ենթակետով» բառով: | Ընդունվել է: Խմբագրվել է: |
| **25. ՀՀ ֆինանսների նախարարություն** | 18.04.2022 թ. |
| N 01/8-3/6339-2022 |
| Ուսումնասիրելով Ձեր 31.03.2022թ. N ՄՆ//8905-2022 գրությամբ ներկայացված «Խելամիտ հարմարեցումներ ապահովելու կարգը սահմանելու մասին» ՀՀ կառավարության որոշման լրամշակված նախագիծը (այսուհետ` Նախագիծ), որով նախատեսվում է հստակեցնել հաշմանդամություն ունեցող անձանց՝ աշխատավայրում և ուսումնական հաստատությունում խելամիտ հարմարեցումների իրավունքի ապահովման կարգը, հաշմանդամություն ունեցող անձանց և խելամիտ հարմարեցման պարտականությունը կրող անձանց համար պարտականությունների շրջանակը և մեխանիզմները՝ ներկայացնելով երաշխիքներ հաշմանդամություն ունեցող անձանց խտրականությունից պաշտպանության նպատակով, հայտնում ենք հետևյալը.  Նախագծի հավելվածի 27-րդ կետով սահմանված են խելամիտ հարմարեցումների համաֆինանսավորման դեպքերը, որոնց առկայության պարագայում խելամիտ հարմարեցումներ ապահովելու պարտականություն կրող անձը կարող է դիմել պետական կառավարման կամ տեղական ինքնակառավարման համապատասխան մարմին, որի համակարգում գործում է՝ ներկայացնելով խելամիտ հարմարեցումների համաֆինանսավորման դիմում:  Այս կարգավորման առնչությամբ գտնում ենք, որ տվյալ կանոնը չի պարունակում բավարար աստիճանի հստակություն: Մասնավորապես, տվյալ կարգավորումից առնվազն պարզ չէ, թե համաֆինանսավորման նպատակով ո՞ր պետական մարմնին պետք է դիմեն այն կազմակերպությունները, որոնք չեն գործում որևէ պետական մարմնի համակարգման ներքո:  Այլ կերպ ասած, այն կազմակերպությունները, որոնց հիմնադիր չի հանդիսանում Հայաստանի Հանրապետությունը, առհասարակ չեն գտնվում որևէ պետական կառավարման կամ տեղական ինքնակառավարման մարմնի համակարգման ներքո, ինչը նշանակում է, որ վերջիններս զրկվում են իրենց վարքագիծը Նախագծով սահմանված կանոնին համապատասխանեցնելու հնարավորությունից:  Սույն պարագայում, եթե Նախագծի վերոնշյալ դրույթը չի տարածվում մասնավոր կազմակերպությունների նկատմամբ, առաջարկում ենք այն խմբագրել այն աստիճանի հստակությամբ, որպեսզի համապատասխան հարաբերությունների մասնակիցները վստահ լինեն տվյալ կարգավորմամբ նախատեսված իրենց կարգավիճակի հարցում: | Վարչապետի աշխատակազմի սոցիալական հարցերի վարչության հետ հետագա քննարկումների արդյունքում համաֆինանսավորմանը վերաբերող դրույթները հանվել են։ |
| Միաժամանակ, հարկ է նշել, որ Նախագծի ընդունումը կարող է հանգեցնել ՀՀ պետական բյուջեից լրացուցիչ ծախսերի հատկացման անհրաժեշտության, որի ֆինանսավորման աղբյուրի և չափի վերաբերյալ համապատասխան տեղեկատվությունը բացակայում է: | Ընդունվել է մասնակի։ Նախագիծը լրացվել է նոր՝ 2-րդ և 3-րդ կետերով՝ սահմանելով ֆինանսավորման աղբյուրները։ Խելամիտ հարմարեցումները անհատական մոտեցում են պահանջում կախված հաշմանդամության տեսակից և ծանրության աստիճանից (հենաշարժական, տեսողական և այլ խնդիրներով)։ Միաժամանակ, հնարավոր չէ կանխատեսել կրթական հաստատություններ դիմող և ընդունվող կամ աշխատանքի ընդունվելու համար դիմող հաշմանդամություն ունեցող անձանց թիվը, հետևաբար հնարավոր չէ կանխատեսել և կատարել համապատասխան հաշվարկներ նախապես։ Նախագծով սահմանվել է, որ խելամիտ հարմարեցումների համար ֆինանսավորումն ապահովել տվյալ տարվա պետական բյուջեով տվյալ գերատեսչությանը հատկացված ֆինանսական վերաբաշխումների միջոցով կամ գնումների ընթացակարգով նախատեսված մրցույթների արդյունքում առաջացած տնտեսումների հաշվին, ինչպես նաև օրենքով չարգելված այլ աղբյուրների հաշվին։ Իսկ հանրակրթական ուսումնական հաստատություններում խելամիտ հարմարեցման ֆինանսավորման հարցը կարգավորված է օրենքով։ |
| **26. ՀՀ պաշտպանության նախարարություն** | 15.04.2022 թ. |
| N ՊՆ/510/1825-2022 |
| 1. հավելվածի՝  1) 32-րդ (ներկայիս 29) կետում «2-օրյա ժամկետում» բառերը փոխարինել «2 աշխատանքային օրվա ընթացքում» բառերով, | Ընդունվել է, խմբագրվել է: |
| 2) Ձև N 3-ով (Ձև 2) սահմանված պայմանագրում որպես լուծման հիմք նախատեսել նաև խելամիտ հարմարեցումներ ապահովելու պարտականություն կրող անձի (գործատուի) կողմից պայմանագրի լուծման հնարավորություն՝ ՀՀ աշխատանքային օրենսգրքով սահմանված կարգով: | Չի ընդունվել: Խելամիտ հարմարեցումներ ապահովելու պարտականություն կրող անձի (գործատուի) կողմից պայմանագրի լուծման կամ փոփոխության և լրացման հնարավորությունը սահմանափակված չէ նախագծով, հետևաբար ըստ անհրաժեշտության գործատուի և աշխատողի համաձայնությամբ պայմանագրում կարող են կատարվել փոփոխություններ։ |
| **27. ՀՀ բարձր տեխնոլոգիական արդյունաբերության նախարարություն** | 15.04.2022 թ. |
| N 01/17․1/2841-2022 |
| 1. Նախագծի հավելվածի 6-րդ կետի 3-րդ ենթակետում օգտագործվող «անձի մեղքով» ձևակերպումը թույլ չի տալիս հստակեցնելու, թե խելամիտ հարմարեցումներին պատճառված վնասների վերացումը պարտավոր է կատարել խելամիտ հարմարեցումների համար դիմող անձը՝ ցանկացած պարագայում (այդ թվում՝ այլ անձի կողմից), թե միայն իր իսկ կողմից պատճառված վնասի դեպքում: Ուստի, առաջարկում ենք «անձի մեղքով» ձևակերպումը փոխարինել «իր մեղքով» ձևակերպմամբ: Նույն նկատառումը վերաբերում է Նախագծի հավելվածի Ձև N 3-ով հաստատված խելամիտ հարմարեցումների ապահովման պայմանագրի 5-րդ կետի 3-րդ ենթակետին: | Ընդունվել է: Խմբագրվել է: |
| 2. Նախագծի հավելվածի 32-րդ (ներկայիս 29) կետի համաձայն՝ վերանայման արդյունքում խելամիտ հարմարեցումներ ապահովելու պարտականություն կրող անձը ինտերակտիվ երկխոսության ավարտից հետո 2-օրյա ժամկետում կայացնում է որոշում՝ փոփոխել կամ լրացնել խելամիտ հարմարեցումները, կամ օբյեկտիվ հիմնավորմամբ վերացնել խելամիտ հարմարեցումները, իսկ 33-րդ (ներկայիս 30) կետի համաձայն՝ որոշման հիման վրա վերանայվում է կնքված պայմանագիրը և կնքվում է պայմանագիրը փոփոխելու մասին համաձայնագիր։ Նշված կարգավորումների առնչությամբ հարկ է նկատի ունենալ, որ, այն դեպքում, երբ խելամիտ հարմարեցումը վերացվում է, դա հիմք պետք է հանդիսանա ոչ թե պայմանագրում փոփոխությունների կատարման համաձայնագրի կնքման, այլև պայմանագրային հարաբերությունների փաստացի դադարման: | Չի ընդունվել։ Պայմանագրային հարաբերությունների փաստացի դադարման դեպքում պայամանագիրը լուծվում է համաձայնագրի հիման վրա։ |
| 1. Նախագծի հավելվածի 34-րդ (ներկայիս 31) կետից անհրաժեշտ է հանել «խելամիտ հարմարեցումներին պատճառված վնասները» բառերը՝ նշված կետով սահմանված դրույթների միանշանակ ընկալման համար: | Ընդունվել է: Խմբագրվել է: |
| 1. Նախագծի հավելվածի Ձև N 3-ի (ներկայիս Ձև 2) 8-րդ կետում՝ որպես պայամանագրի լուծման հիմք պետք է նախատեսել խելամիտ հարմարեցումների վերացումը: | Ընդունվել է: Խմբագրվել է: |
| **28. ՀՀ ոստիկանություն** | 15.04.2022 թ. |
| N 1/21/31755-22 |
| Առաջարկություններ և դիտողություններ չկան: | Ընդունվել է ի գիտություն: |
| **29. ՀՀ վիճակագրական կոմիտե** | 19.04.2022 թ. |
| N Ե/518-22 |
| Առաջարկություններ և դիտողություններ չկան: | Ընդունվել է ի գիտություն: |
| **30. ՀՀ տարածքային կառավարման և ենթակառուցվածքների նախարարություն** | 20.04.2022 թ. |
|  | N ԳՍ/15.2/9652-2022 |
| Առաջարկություններ և դիտողություններ չկան: | Ընդունվել է ի գիտություն: |
| **Լոռու մարզպետարան** |  |
| 1․ Կենսական նշանակություն ունեցող առողջապահության բնագավառը դուրս է մնացել։ Քանի դեռ չի ընդունվել «Առողջապահության մասին» ՀՀ օրենքը, որին կարելի էր հղում տալ, ապա մինչ այդ պետք է ՀՀ կառավարության սույն որոշման նախագծում ներառել առողջապահության բնագավառը համակարգող «Բնակչության բժշկական օգնության և սպասարկման մասին» ՀՀ օրենքի հոդվածի պահանջը։  Առաջարկություն․  Որոշման նախագծի 4-րդ կետը համարել 5-րդ կետ, իսկ որպես 4-րդ կետ շարադրել հետևյալ պարբերությունը․  «4․ Առողջապահական հաստատություններում խելամիտ հարմարեցումներն իրականացվում են «Բնակչության բժշկական օգնության և սպասարկման մասին» ՀՀ օրենքի 43-րդ հոդվածով սահմանած ֆինանսավորման շրջանակում։»։ | Չի ընդունվել: Նախագծի 2-րդ կետի 1-ին ենթակետով և 3-րդ կետով սահմանված են ֆինանսավորման աղբյուրները: |
| 2․ Իմաստային առումով գերատեսչական չի կարելի համարել տեղական ինքնակառավարման մարմինները, որի հիմնավորումը հստակ տրված է «Իրավական ակտերի մասին» ՀՀ օրենքի 4-րդ հոդվածում /«3) համայնքի ավագանու, համայնքի ղեկավարի և միջհամայնքային միավորման խորհրդի որոշումները, ինչպես նաև տեղական հանրաքվեով ընդունված տեղական ինքնակառավարման մարմինների որոշումները (այսուհետ` տեղական ինքնակառավարման մարմինների ակտեր).»/  Այսինքն՝ տեղական ինքնակառավարման մարմինների ակտերը գերատեսչական չեն կարող լինել։  Առաջարկություն․ Որոշման նախագծի 2-րդ կետը լրացնել 2-րդ ենթակետով հետևյալ շարադրանքով՝ «2) խելամիտ հարմարեցումների համար ֆինանսավորումն ապահովել սեփական բյուջեի, տվյալ տարվա պետական բյուջեով տվյալ տեղական ինքնակառավարման մարմիններին հատկացված ֆինանսական միջոցների, ինչպես նաև օրենքով չարգելված այլ աղբյուրների հաշվին։»։ | Ընդունվել է մասնակի: Նախագծի 2-րդ կետի 1-ին ենթակետում «գերատեչությանը» բառը փոխարիվել է «մարմնին» բառով։  Ինչ վերաբերում է նոր ենթակետ ավելացնելուն ապա չի ընդունվել, քանի որ նախագծի 2-րդ կետի 1-ին ենթակետով ֆինանսական աղբյուրներին հղումը հստակ տրված է։ |
| 3. Հավելվածի 9-րդ կետում հղում է տրված օրենքին, այսպես՝  «9․ Խելամիտ հարմարեցումների նկատմամբ վերահսկողությունն իրականացնում են «Հաշմանդամություն ունեցող անձանց իրավունքների մասին» օրենքի 14-րդ հոդվածի 8-րդ մասով սահմանված՝ համապատասխան բնագավառի տեսչական մարմինները:»։ Նկատառում՝ «Հաշմանդամություն ունեցող անձանց իրավունքների մասին» օրենքի 14-րդ հոդվածի 8-րդ մասում ևս փաստացի գրված է նույնը՝  «8. Հաշմանդամություն ունեցող անձանց իրավունքների պաշտպանության և սոցիալական ներառման ոլորտում օրենսդրությամբ սահմանված պահանջների կատարման նկատմամբ վերահսկողությունն իրականացնում են համապատասխան բնագավառի տեսչական մարմինները:»։  Առաջարկություն․ ՀՀ կառավարության որոշման մեջ, որպես օրենքի կիրարկումն ապահովող իրավական ակտ, պետք է հստակ նշվեն՝ որո՞նք են «համապատասխան բնագավառի տեսչական մարմինները»: | Չի ընդունվել: Տեսչական մարմինները ստեղծվում են օրենքներով, գործառույթներն էլ սահմանված են այդ օրենքներով։ |
| 4. Հավելվածի 14-րդ կետում նշված է՝ «14․ Այն դեպքում, երբ անձն ու հարմարեցումներ ապահովելու պարտականություն կրող անձն ինտերակտիվ երկխոսության արդյունքում չեն հանգում համաձայնության, ․․․ և այլն»։  Նկատառում․ Նման կարևոր հարցը չպետք է թողնել «ինտերակտիվ երկխոսության արդյունք»-ի հույսին։ Նպատակահարմար է, որ հարմարեցումների հարցը հստակ լինի։  Առաջարկություն․ Այս հարցի կարգավորումը պետք է փոխադրել «Ծառայությունների անհատական ծրագրի» տիրույթ։ Նման պարագայում հաշմանդամություն ունեցող անձը պաշտպանված կլինի և իր թիկունքին կզգա պետության և իրավունքի ուժը։ | Չի ընդունվել: Ծառայությունների անհատական ծրագիրը նման բովանդակությամբ նյութ չի կարող պարունակել: Դրանում կարող է երաշխավորվել, որ անձը կարող է կարիք ունենալ խելամիտ հարմարեցումների որոշակի աշխատանքային գործունեություն ծավալելիս: |
| 5. Հավելվածի 4-րդ կետի 3-րդ և 4-րդ ենթակետերը միավորել, դրանց փոխարեն 3-րդ կետը շարադրել հետևյալ բովանդակությամբ․  «3) «Կրթության մասին» ՀՀ օրենքի 13-րդ հոդվածով սահմանված՝ դիմորդը (օրինական ներկայացուցիչը) ուսումնական հաստատություն ընդունելության գործընթացի, իսկ սովորողը (օրինական ներկայացուցիչը)՝ ուսումնական հաստատությունում սովորելու ամբողջ ընթացքում։»։ | Ընդունվել է։ Կետերը միավորվել են։ |
| **31. ՀՀ շրջակա միջավայրի նախարարություն** | 19.04.2022 թ. |
| N 1/04.8/6528-2022 |
| Առաջարկություններ և դիտողություններ չկան: | Ընդունվել է ի գիտություն: |
| **32 . ՀՀ էկոնոմիկայի նախարարություն** | 19.04.2022 թ. |
|  | N 01/5574-2022 |
| Դիտողություններ և առաջարկություններ չկան: | Ընդունվել է ի գիտություն: |
| **33. Քաղաքաշինության կոմիտե** | 19.04.2022 թ. |
| N 01/14.2/3570-2022 |
| 1. Նախագծի 2-րդ կետի 1-ին ենթակետը վերանայել, քանի որ ՀՀ պետական բյուջեներով նախատեսված ֆինանսական միջոցների վերաբաշխումը բյուջետային տարվա ընթացքում պարտադիր կատարման ենթակա միջոցառում չէ, իսկ մի շարք դեպքերում կարող է դիտարկվել որպես ոչ իրատեսական գործընթաց: | Չի ընդունվել: Խելամիտ հարմարեցումների ապահովման անհրաժեշտության առաջացման պարագայում խելամիտ հարամարեցում ապահովելու պարտականություն կրող անձը բյուջեում ֆինանսական միջոցներ չունենալու դեպքում կատարում է վերաբաշխում։ |
| 1. Նախագծի հավելվածի. 2-րդ կետի 2-րդ ենթակետի <ցածր տեխնոլոգիական լուծումներ> բառերը վերանայել: | Չի ընդունվել: |
| 3. Նախագծի հավելվածի. 2-րդ կետի 2-րդ (ներկայիս 3) ենթակետի <աջակցող տեխնոլոգիաներ և սարքեր, ներառյալ ծրագրային ապահովում և այլն> բառերը պարզաբանել, երկակի մեկնաբանությունները բացառելու համար: | Խմբագրվել է: «Աջակցող տեխնոլոգիաներ և սարքեր» բառերը փոխարինվել է «աջակցող միջոցներ» բառերով, որը կիրառվում է «Հաշմանդամություն ունեցող անձանց իրավունքների մասին» օրենքի իմաստով: |
| Միաժամանակ հարկ է նշել, որ Նախագծով նախատեսված կարգավորումները՝ խելացի հարմարեցումների նախատեսման համար ֆինանսական միջոցների հատկացումը, խելամիտ հարմարեցումների պարտականություն կրող անձանց ներգրավումը, խելամիտ հարմարեցումներ կատարելու պարտավորությունները, վերահսկողական ծառայությունների մատուցումը, հաշմանդամություն ունեցող անձի կողմից ներկայացվող դիմումի պահանջներն ու նախապայմանները և այլն, պետք է հիմնավորվեն օրենսդրորեն՝ պետական կառավարման, տեղական ինքնակառավարման մարմինների, ինչպես նաև մասնավոր կազմակերպությունների կանոնադրություններում անհրաժեշտ դրույթներ նախատեսելու միջոցով:  Հաշվի առնելով վերոգրյալն՝ առաջարկվում է մինչև Նախագծի ընդունումը, դիտարկել օրենսդրական կարգավորումների ապահովման նպատակահարմարությունը: | Չի ընդունվել: Կարգի մշակումը բխում է «Հաշմանդամություն ունեցող անձանց իրավունքների մասին» օրենքի 20-րդ հոդվածից, ուստի միայն սույն որոշման հաստատումից հետո կարող է առաջարկվող փոփոխությունները դիտարկվել համապատասխան կազմակերպությունների կողմից: |
| **34. ՀՀ բնապահպանության և ընդերքի տեսչական մարմին** | 20.04.2022 թ. |
| N 01/025/1558-2022 |
| Դիտողություններ և առաջարկություններ չկան: | Ընդունվել է ի գիտություն: |
| **35. Վարչապետի աշխատակազմ** | 12.05.2022 թ. |
| N 01/11.4/14878-2022 |
| **Իրավաբանական վարչություն** |  |
| Նախագծի հավելվածի 16-րդ կետից բխում է հետևյալը. եթե խելամիտ հարմարեցումներ ապահովելու պարտականություն կրող անձի կողմից խելամիտ հարմարեցումների համար դիմող անձի գրավոր դիմումն ստանալուց հետո, համապատասխան (…) որոշումների կայացման (…) կամ անգործության հետևանքով *անձը հայտնվում է աշխատանքից զրկվելու վտանգի առջև*, *անձի և խելամիտ հարմարեցումներ ապահովելու պարտականություն կրողի միջև վեճը համարվում է աշխատանքային վեճ Աշխատանքային օրենսգրքի 263-րդ հոդվածի իմաստով։* Գտնում ենք, որ վեճը աշխատանքային կամ ոչ աշխատանքային որակելու հարցը նախագծի կարգավորման առարկայի շրջանակներից դուրս է, քանի որ այն դատավարական օրենսդրության կարգավորման տիրույթում է:  Վերոնշյալի համատեքստում վերանայման անհրաժեշտություն ունի նաև նախագծի հավելվածի 21-րդ կետը, որը որևէ կարգավորիչ նշանակություն չունի։ | Ընդունվել է։ Նշված կետում հղում է տրվել Հայաստանի Հանրապետության քաղաքացիական դատավարության օրենսգրքի 210-րդ հոդվածի 1-ին մասին։  Միաժամանակ, 21-րդ կետը հանվել է։ |
| **Տարածքային զարգացման և շրջակա միջավայրի հարցերի վարչություն** |  |
| Նախագծի հավելվածի 27-րդ կետով սահմանվել է, որ *եթե անհարկի բեռի վերացումը հնարավոր է ֆինանսական կամ այլ բնույթի աջակցությամբ, խելամիտ հարմարեցումներ ապահովելու* ***պարտականություն կրող անձը*** *կարող է դիմել* ***պետական կառավարման կամ տեղական ինքնակառավարման համապատասխան մարմին****, որի համակարգում գործում է՝ ներկայացնելով սույն կարգի Ձև 2-ով սահմանված խելամիտ հարմարեցումների համաֆինանսավորման դիմում, կամ անձը կարող է կրել անհարկի բեռի վերացման ծախսը*։  Վերոնշյալի համատեքստում հարկ է նշել, որ եթե տվյալ հարաբերությունը վերաբերում է գործատու-աշխատող փոխհարաբերությանը, ապա անհրաժեշտ է վերանայել հիշյալ դրույթի ձևակերպումը, քանի որ գործատուն աշխատանքի ընդունող (պաշտոնի նշանակող) անձն է, օրինակ՝ նախարար, մարզպետ, համայնքի ղեկավար, որվքեր հանդիսանալու են պարտականություն կրող անձիք, ուստի՝ տվյալ դեպքում պարզ չէ, թե հիշյալ անձիք ու՞մ են դիմելու  համաֆինանսավորման համար։ | Վարչապետի աշխատակազմի սոցիալական հարցերի վարչության հետ հետագա քննարկումների արդյունքում կետը հանվել է։ |
| **Կարգավորման ազդեցության գնահատման վարչություն** |  |
| Պետության կողմից Նախագծի կարգավորմամբ խելացի հարմարեցումներ ապահովելու արդյունքում առաջացող ֆինանսական բեռի փոխհատուցումը նախատեսված է միայն պետական հատվածի կազմակերպությունների համար՝ այդ գերատեսչություններին հատկացված ֆինանսական վերաբաշխումների միջոցով կամ գնումների ընթացակարգով նախատեսված մրցույթների արդյունքում առաջացած տնտեսումների հաշվին, ինչպես նաև օրենքով չարգելված այլ աղբյուրների հաշվին: Նույնը վերաբերվում է նաև անհարկի բեռի համաֆինանսավորմանը, որին կարող են դիմել միայն նշված պետական կազմակերպությունները: Մասնավոր հատվածի կազմակերպությունների մասով, բացի վարչական պատասխանատվությունից, որը ի դեպ սահմանված չէ, նախատեսված չեն պետական խթանիչ մեխանիզմներ, ինչը չի կարող բերել սույն կարգավորման նպատակի լիարժեք իրագործմանը: Ընդհակառակը, այս կերպ կարգավորելով խնդիրը մասնավոր կազմակերպությունների շահագրգռվածությունը փաստացի կարող է հասցվել նվազագույնի այն առումով, որ եթե որոշ ընկերություններ ներկայումս կամավոր հիմունքներով ինչ-որ կերպ հոգում են հաշմանդամություն ունեցող աշխատողների խնդիրները՝ նրանց հետ համաձայնությամբ, ապա հայտնվելով կարգավորմամբ պայմանավորված պարտավորությունների տակ, օրինակ՝ խելամիտ հարմարեցումների տրամադրման հստակ պահանջներ, երկխոսության ընթացակարգի ժամկետների պահպանում, դրանց մասին տեղեկատվության և անհատական իրազեկման պարտավորություններ և այլն, կարող են հրաժարվել այդ նախաձեռնություններից, ուղղակի գերադասելով չընդունել նման խնդիրներով աշխատողների:  Հարկ է նշել, որ համաձայն ԿԱԳ-ի ընդունված սկզբունքների, եթե խնդիրը հնարավոր է լուծել առանց կարգավորիչ միջամտության, ապա այն պետք է թողնել ինքնակարգավորման և հետագա մշտադիտարկման: Սա խնդրի լուծման մեկ այլ տարբերակ կարող է դիտվել, եթե ուսումնասիրվեն դեպքերը և հավաքագրվեն տվյալները, որոնց հիման վրա հնարավոր կլինի կատարել վերլուծություն: Եթե վերլուծության արդյունքում պարզվի, որ հնարավոր չէ խնդիրը լուծել ինքնակարգավորմամբ, ապա պետք է իրականացնել ԿԱԳ վերլուծություն, որպեսզի հաստատվի, թե որքանով են առաջարկվող կարգավորումները արդարացված: | Ընդունվել է ի գիտություն։ |
| Ներկայացված Նախագծում առկա են կարգավորման դրույթներ, որոնք կարիք ունեն լրացուցիչ հստակեցման և հիմնավորման: Մասնավորապես.  1. Նախագծի հավելվածի 3-րդ կետի 1-ին ենթակետով նախետսված է, որ «*խելամիտ հարմարեցումներ կարող է ստանալ յուրաքանչյուր անձ, ով ունի հաշմանդամությամբ պայմանավորված ֆունկցիոնալության սահմանափակում, որն էականորեն սահմանափակում է անձի կողմից իր աշխատանքային պարտականությունների պատշաճ կատարումը կամ ուսումնական գործընթացին մյուսների հետ հավասար հիմունքներով մասնակցությունը*», որտեղ «էականորեն» բառը կարիք ունի հստակեցման, որպեսզի հնարավոր լինի որոշել, թե ով է շահառուն՝ հղում կատարելով անձի ֆունկցիոնալության կարգավիճակին վերաբերվող համապատասխան իրավական ակտերին: | Ընդունվել է։ Նշված կետում «էականորեն» բառը փոխարինվել է «ծառայությունների անհատական ծրագրի համաձայն» բառերով։ |
| 2. Նախագծի հավելվածի 25-րդ (ներկայիս 24) կետի 1-ին ենթակետում սահմանված են այն չափանիշները, որոնք հաշվի առնվելով որոշվում է հարմարեցումների անհարկի բեռ լինելը, սակայն դրա գնահատման մեթոդաբանություն չի ներկայացվում, որով հնարավոր կլիներ որոշել, թե օրինակ՝ առաջացող ծախսը տվյալ կազմակերպության շահույթի որ տոկոսի դեպքում պետք է համարել բեռ: Այսինքն, չկան հստակ մեխանիզմներ, որոնցով գործատուները կարող են օբյեկտիվորեն հիմնավորել, իսկ անձը կարող է լիովին վստահել հարմարեցումների անհնարինությունը: Արդյունքում խելամիտ հարմարեցումների կարիք ունեցող անձը իր համար անհասկանալի մերժման հիմքով իր իրավունքները իրացնել կարող է բացառապես դատական կարգով: | Չի ընդունվել։ Նախագծով սահմանված են անհարկի բեռի գնահատման չափանիշները։ Միջազգային փորձի ուսումնասիրությունը ցույց է տալիս, որ խելամիտ հարմարեցումների ընթացակարգեր ունեցող և առաջընթաց գրանցած երկրները նման շեմ և մեթոդաբանություն չունեն սահմանած՝ հաշվի առնելով, որ խելամիտ հարմարեցումների համակարգի արդյունավետությունը հիմնականում փոխկախված և փոխկապակցված է կոնցեպտի ճկունությունից: |
| 3. Նախագծի հավելվածի 27-րդ կետով՝ անհարկի բեռի վերացումը հնարավոր է դիտվում, եթե *«խելամիտ հարմարեցումներ ապահովելու պարտականություն կրող անձը դիմում է պետական կառավարման կամ տեղական ինքնակառավարման համապատասխան մարմին, որի համակարգում գործում է՝ ներկայացնելով սույն կարգի Ձև 2-ով սահմանված խելամիտ հարմարեցումների համաֆինանսավորման դիմում, կամ անձը կարող է կրել անհարկի բեռի վերացման ծախսը*»։ Առաջարկվող կարգավորման դրույթը չի սահմանում համաֆինանսավորման ենթակա այն առավելագույն գումարի չափը, որի դեպքում պետական կառավարման կամ տեղական ինքնակառավարման համապատասխան մարմինը կարող է մերժել դիմումը: | Վարչապետի աշխատակազմի սոցիալական հարցերի վարչության հետ հետագա քննարկումների արդյունքում կետը հանվել է։ |
| Վերոնշյալ կարգավորումների անհստակությունը և անկատարությունը, ինչպես նաև, եթե Նախագծի կարգավորման ենթակա խնդիրը ինքնակարգավորմամբ լուծելը արդարացված չէ, անհրաժեշտություն է առաջացնում Նախագծի վերաբերյալ իրականացնել կարգավորման ազդեցության գնահատում, որպեսզի վերլուծության ենթարկվի խելամիտ հարմարեցումների ապահովման կարգավորման խնդրի պատճառահետևանքային կապը և հնարավոր ազդեցությունները, մասնավորապես, հաշմանդամ անձանց, պետական բյուջեի և մասնավոր հատվածի տնտեսվարող սուբյեկտների ծախսերը և օգուտները:  Միևնույն ժամանակ, հաշվի առնելով, այն հանգամանքը, որ խելամիտ հարմարեցումները՝ կախված հաշմանդամության տեսակից (հենաշարժական, տեսողական և այլ խնդիրներով) անհատական մոտեցում են պահանջում և դրանց ստույգ ծախսերը և օգուտները հաշվարկելը անհնար է դիտվում՝ առաջարկում ենք ԿԱԳ-ի շրջանակներում այն կատարել մոտարկման սկզբունքով, որի դեպքում չէին առաջնորդվի հաշմանդամների անհատական պահանջներով, այլ կխմբավորվեր դրանց կարիքները ըստ համապատասխան բնութագրիչների, ապա կհաշվարկվեր հնարավոր ծախսերը: Օրինակ՝  1. հնարավոր շահառուների թիվը հաշվարկելու համար որպես բազային տվյալ վերցնել աշխատավայրերում կամ ԲՈՒՀ-երում գրանցված հաշմանդամների թիվը՝ ըստ վերջին 5 տարիների տվյալների,  2. հնարավոր ծախսերը հաշվարկելու համար որպես բազային տվյալ վերցնել Նախագծի հավելվածի 2-րդ կետով դասակարգված տեսակներից ներկայումս երկրում գործող հարմարեցումների մոտավոր արժեքները, իսկ չգործող հարմարեցումների (բարձր տեխնոլոգիական լուծումներ պահանջող հարմարեցումներ)՝ շուկայական միջինացված արժեքները:   1. օգտվել միջազգային փորձից ստացված տվյալներից: | Կարգավորման ազդեցության գնահատման վերաբերյալ դիրքորոշումը կցվում է: |
| **Փոխվարչապետ Մ. Գրիգորյանի գրասենյակ** |  |
| 1. 2-րդ կետի առաջին ենթակետով պետական կառավարման և տեղական ինքնակառավարման մարմինների առաջարկվում է խելամիտ հարմարեցումների համար ֆինանսավորումն ապահովել տվյալ տարվա պետական բյուջեով տվյալ գերատեսչությանը հատկացված ֆինանսական վերաբաշխումների միջոցով կամ գնումների ընթացակարգով նախատեսված մրցույթների արդյունքում առաջացած տնտեսումների հաշվին, ինչպես նաև օրենք ով չարգելված այլ աղբյուրների հաշվին։   **Մեր գնահատմամբ այս որոշման մեջ նման կետ ներառելը նպատակահարմար չէ, քանզի, պետական կառավարման և տեղական ինքնակառավարման մարմիննները միշտ ունենա հնարավորություն քննարկելու տնտեսված միջոցների ծախսման ուղղությունները, կամ օրենքով չարգեվալ այլ աղբյուրների հաշվին որոշակի ծրագրեր իրականացնելու:** | Չի ընդունվել։ Հաշվի առնելով, որ նախագծով կարգավորում են նոր հարաբերություններ, որի պարագայում հնարավոր չէ կատարել նախնական ֆինանսական հաշվարկներ, հետևաբար նշված կետով հղում է արվում ֆինանսավորման աղբյուրներին։ |
| 1. Միևնույն ժամանակ, կարևորելով խելամիտ հարմարեցումների անհրաժեշտությունը և նշանակալիությունը, այնուամենայնիվ առկա չէ ֆինանսական գնահատական մասնավորապես կրթական հաստատությունների մասով համապատասխանեցումների ապահովման դեպքում:   Ուստի, առաջարկում ենք.  1. Նոր կառուցվող, վերակառուցվող, վերանորոգվող ՝ ՀՀ կառավարության ծրագրով նախատեսված 300 դպրոց և 500 մանկապարտեզ ծրագրի իրականացման շրջանակում ներառել խելամիտ հարմարեցումների համար պահանջվող տեխնիկական առաձանահատկությունները՝ վերջնարդյունքում ապահովելով այս մեծաքանակ թվով կառույցներում սահմանափակումներ ունեցող անձանց ֆիզիկական իմաստով կառույցի մատչելիությունը և հասանելիությունը:  2. Կատարել վերլուծություն մնացած առնվազն ուսումնական հաստատությունների մասով կառաույցների ֆիզիկական իմաստով մատչելիության նվազագույն պայմանների ապահովման նպատակով անհրաժեշտ ֆինանսական միջոցների հնարավոր չափը՝ հետագայու ռեսուրների բացահայտման և տրամադրման հարցերը առավել առարկայական դարձնելու նպատակով: | Չի ընդունվել։ Ֆինանսական հաշվարկներ և գնահատական այս փուլում տալ հնարավոր չէ։ Խելամիտ հարմարեցումները անհատական մոտեցում են պահանջում կախված անձի կարիքից, խելամիտ հարմարեցման նպատակից, բնույթից և այլ գործոններից։ Միաժամանակ, հնարավոր չէ կանխատեսել կրթական հաստատություններ դիմող և ընդունվող կամ աշխատանքի ընդունվելու համար դիմող հաշմանդամություն ունեցող անձանց թիվը, հետևաբար հնարավոր չէ կանխատեսել և կատարել համապատասխան հաշվարկներ։  Միաժամանակ, առաջարկը սույն նախագծի կարգավորման առարկա չէ, այս դեպքում գործում է «Հաշմանդամություն ունեցող անձանց իրավունքների մասին» օրենքը, որի 17-րդ հոդվածի 3-րդ մասի համաձայն՝  «Չի թույլատրվում բնակավայրերի նախագծումն ու կառուցապատումը, բնակելի, հասարակական արտադրական նշանակության շենքերի և շինությունների, տրանսպորտային համակարգերի **նախագծումը, շինարարությունը և վերակառուցումը** **(հանրային նշանակության շենքերի և շինությունների դեպքում նաև հիմնանորոգումը),** եթե իրականացման արդյունքները չեն համապատասխանելու համընդհանուր դիզայնի սկզբունքներին կամ այլ կերպ մատչելի չեն հաշմանդամություն ունեցող անձանց օգտագործման համար:»։ Նորմը չպահպանելու դեպքում սահմանվում են տույժեր և տուգանքներ՝ «Վարչական իրավախախտումների մասին» օրենքի համաձայն։ |
| 1. Նախագծի հավելվածի 5-րդ կետի 4-րդ ենթակետով սահմանվում է, որ, Խելամիտ հարմարեցումների համար դիմող անձն իրավունք ունի՝   պայմանագրով սահմանված ժամկետում խելամիտ հարմարեցումներ չապահովելու դեպքում հայցել խելամիտ հարմարեցում չապահովելու հետևանքով կրած վնասների փոխհատուցում, հայցով դիմել դատարան՝ Հայաստանի Հանրապետության օրենսդրությամբ սահմանված կարգով։  Պարզ չէ այս կետը այս մասում ներառելու անհրաժեշտությւոնը, քանզի պայմանագրային հարաբերության մեջ գնվող կողմը մյուս կողմի չկատարած պարտավորության իմաստով կրած հնարավոր վնասների համար ունի հնարավորություն դիմելու դատարան: | Չի ընդունվել։ Կետը խմբագրվել է վարչապետի աշխատակազմի սոցիալական հարցերի վարչության հետ քննարկման արդյունքում։ |
| **Փոխվարչապետ Համբարձում Մաթևոսյանի գրասենյակ** |  |
| 1. Առաջարկում ենք նախագծի նախաբանում՝ լիազորող նորմերի վկայակոչման հատվածում, հղում կատարել նաև «Հաշմանդամություն ունեցող անձանց իրավունքների մասին» Հայաստանի Հանրապետության օրենքի կիրարկումն ապահովելու մասին ՀՀ վարչապետի՝ թիվ 1317-Ա որոշման հավելվածի 8-րդ կետին։ | Չի ընդունվել։ Նախաբանը խմբագրվել է համաձայն արդարադատության նախարարության առաջարկի, որի արդյունքում ՀՀ վարչապետի թիվ 1317-Ա որոշման հավելվածի 8-րդ կետին հղումը հանվել է։ |
| 2. Նախագծի 2-րդ կետի 1-ին ենթակետով առաջարկում ենք կարգավորումները տալ այնպես, որ յուրաքանչյուր տարվա բյուջետային գործընթացի շրջանակներում յուրաքանչյուր պետական մարմին և տեղական ինքնակառավարման մարմին իրականացնի բյուջեի ճիշտ և ժամանակին պլանավորվում և բյուջետային գործընթացի շրջանակներում նախատեսի ֆինանսական միջոցներ նպատակային ծրագրերի համար։  Ուստի առաջարկում ենք շարժվել վերոգրյալ կարգավորմամբ՝ վերաբաշխում սահմանելով միայն ընթացիկ տարվա համար։ | Չի ընդունվել։ Խելամիտ հարմարեցումների ապահովման համար նպատակային ծրագրեր սահմանել հնարավոր չէ, քանի որ հարմարեցման անհրաժեշտությունը կարող է առաջանալ այն պահին, երբ աշխատանքի կամ ուսումնական հաստատություն է ընդունվում հաշմանդամություն ունեցող անձ և յուրաքանչյուր դեպքի համար խելամիտ հարմարեցման միջոցները և ծախսերը տարբեր են կախված անձի անհատական կարիքից։ |